b'\n_START_ARTICLE_\nArthur Georg Friedrich Julius von Auwers\n_START_SECTION_\n\xc5\xbdivljenje in delo\n_START_PARAGRAPH_\nVon Auwers je deloval v Berlinu. Leta 1862 je izra\xc4\x8dunal gibanje Prokionovega satelita._NEWLINE_Najpomembnej\xc5\xa1e njegovo delo je delo na podro\xc4\x8dju zvezdnih katalogov. Sestavil je znani zvezdni katalog Osnovni (Temeljni) katalog (zvezd) (Fundamentalkatalog (FK)) in ga leta 1879 objavil. Na temelju njegovih opazovanj iz za\xc4\x8detka 20. stoletja je J. Peters sestavil Osnovni katalog berlinskega astronomskega letnika.\n_START_SECTION_\nNagrade\n_START_PARAGRAPH_\nKraljeva astronomska dru\xc5\xbeba (RAS) mu je leta 1888 podelila svojo zlato medaljo. Leta 1891 je prejel medaljo Jamesa Craiga Watsona, leta 1899 pa medaljo Bruceove.\n_START_SECTION_\nPoimenovanja\n_START_PARAGRAPH_\nPo njem se imenuje udarni krater Auwers na Luni.'